

**Шығыс Қазақстан облысы Глубокое ауданы Ертіс ауылдық округі Прапорщиково және Уварово ауылдарының кейбір көшелерін қайта атау туралы**

Шығыс Қазақстан облысы Глубокое ауданы Ертіс ауылдық округі әкімінің 2022 жылғы 20 қыркүйектегі № 9 шешімі. Қазақстан Республикасының Әділет министрлігінде 2022 жылғы 22 қыркүйекте № 29758 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасы Заңының 14-бабы 4) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 35-бабы 2-тармағына сәйкес, Шығыс Қазақстан облыстық ономастика комиссиясының 2021 жылғы 27 желтоқсандағы қорытындысы негізінде, Шығыс Қазақстан облысы Глубокое ауданы Ертіс ауылдық округінің Прапорщиково және Уварово ауылдары тұрғындарының пікірін ескере отырып ШЕШТІМ:

      1. Шығыс Қазақстан облысы Глубокое ауданы Ертіс ауылдық округі Прапорщиково ауылының келесі көшелері:

      Колхозная көшесі Алексей Подойников көшесіне;

      Суворов көшесі Шоқан Уалиханов көшесіне қайта аталсын.

      2. Шығыс Қазақстан облысы Глубокое ауданы Ертіс ауылдық округі Уварово ауылының келесі көшелері:

      Суворов көшесі Халықтар достастығы көшесіне;

      К.Маркс көшесі Аграфена Колесникова көшесіне қайта аталсын.

      3. "Шығыс Қазақстан облысы Глубокое ауданы Ертіс ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы шешімнің Қазақстан Республикасының Әділет министрлігінде мемлекеттік тіркелуін қамтамасыз етсін;

      2) ресми жарияланғаннан кейін осы шешімді Шығыс Қазақстан облысы Глубокое ауданы әкімдігінің интернет - ресурсында орналастыруды қамтамасыз етсін.

      4. Осы шешімнің орындалуын бақылауды өзіме қалдырамын.

      5. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ертіс ауылдық округінің әкімі* | *Е. Жумагулов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК